**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T-16 „DĖL PANEVĖŽIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO**

2019 m. balandžio 4 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 18 straipsnio
1 dalimi, Panevėžio rajono savivaldybės taryba n u s p r e n d ž i a:

Papildyti Panevėžio rajono lankytinų vietų sąrašą, patvirtintą Panevėžio rajono savivaldybės tarybos 2016 m. sausio 28 d. sprendimu Nr. T-16 „Dėl Panevėžio rajono lankytinų vietų sąrašo patvirtinimo“, 24–37 eilutėmis ir jas išdėstyti taip:

|  |  |  |  |
| --- | --- | --- | --- |
| 24. | Paminklas | Paminklas Vyčio apygardos partizanams  | Vadoklių mstl., Vadoklių sen. |
| 25. | Lankytina vieta | Pašilių stumbrynas | Girelės vs., Ramygalos sen. |
| 26. | Skulptūra | Dekoratyvinė skulptūra „Nevėžis“ | Papušių k., Panevėžio sen. |
| 27. | Lankytojų centras | Tradicinių amatų centras | Ėriškių g. 16A, Upytės k., Upytės sen. |
| 28. | Lankytina vieta | Kazokų k. tilto liekanos | Kazokų k., Krekenavos sen.  |
| 29. | Koplyčia  | Sodelių Šv. Dvasios koplyčia | Sodelių k., Karsakiškio sen. |
| 30. | Koplyčia | Bygailių Šv. Marijos Magdalenos koplyčia | Bygailių k., Karsakiškio sen. |
| 31. | Koplyčia | Bikiškių Kristaus Atsimainymo koplyčia | Bikiškių k., Karsakiškio sen. |
| 32. | Koplyčia | Marijonavos kapinių koplyčia | Kabelių k., Velžio sen. |
| 33. | Koplyčia | Naujikų koplyčia | Naujikų k., Karsakiškio sen. |
| 34. | Koplyčia | Žibartonių Šv. Vincento Pauliečio koplyčia | Žibartonių k., Krekenavos sen. |
| 35. | Koplyčia | Palaukių Šv. Pranciškaus koplyčia | Palaukių k., Karsakiškio sen. |
| 36. | Koplyčia | Barklainių koplyčia | Barklainių k., Ramygalos sen. |
| 37. | Koplyčia | Žiliškių Šv. Kryžiaus Išaukštinimo koplyčia | Žiliškių k., Karsakiškio sen. |

Julita Liutkevičienė

2019-03-15

**PANEVĖŽIO RAJONO SAVIVALDYBĖS ADMINISTRACIJOS**

**JAUNIMO REIKALŲ KOORDINATORĖ (VYR. SPECIALISTĖ)**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2016 M. SAUSIO 28 D. SPRENDIMO NR. T-16 „DĖL PANEVĖŽIO RAJONO LANKYTINŲ VIETŲ SĄRAŠO PATVIRTINIMO“ PAKEITIMO“ PROJEKTO**

2019 m. kovo 15 d.

Panevėžys

**Projekto rengimą paskatinusios priežastys.**

Panevėžio rajono savivaldybė kartu su Panevėžio miesto savivaldybe įgyvendina projektą „Panevėžio miesto ir Panevėžio rajono turizmo informacinės infrastruktūros plėtra“. Projekto tikslas – įrengti turizmo ženklinimo infrastruktūrą ir užtikrinti turistų bei lankytojų informuotumą apie turizmo maršrutuose esančias lankytinas vietas Panevėžio miesto ir Panevėžio rajono savivaldybių teritorijose. Siekiant sėkmingo projekto įgyvendinimo reikalinga įrengti turizmo ženklinimo infrastruktūrą.

Esant maršrutinio orientavimo į lankytiną vietą poreikiui turizmo tikslais naudojami informaciniai kelio ženklai Nr. 628 „Krypties rodyklė į lankytiną vietą“ ir Nr. 629 „Lankytinos vietos pavadinimas“. Kelio ženklai Nr. 628 ir Nr. 629 įrengiami pagal Lankytinų vietų ir laikinų renginių maršrutinio orientavimo automobilių keliuose taisykles LVMOT 15, patvirtintas Lietuvos automobilių kelių direkcijos prie Susisiekimo ministerijos direktoriaus 2015 m. kovo 3 d. įsakymu Nr. V(E)-4. Taisyklių 12 punkte nustatyta, kokius lankytinų vietų pavadinimus leidžiama nurodyti kelio ženkluose Nr. 628 ir Nr. 629: UNESCO pasaulio paveldo vietovių pavadinimus, Lietuvos Respublikos kultūros registre registruotų nekilnojamųjų, valstybės saugomų objektų pavadinimus, Lietuvos Respublikos saugomų teritorijų valstybės kadastre registruotų objektų pavadinimus ir savivaldybių tarybų patvirtintų lankytinų vietų pavadinimus.

**Sprendimo projekto esmė ir tikslai.**

Sprendimo projektas parengtas siekiant užtikrinti Panevėžio rajono savivaldybės lankytinų vietų pavadinimų, patvirtintų Panevėžio rajono savivaldybės tarybos, naudojimą informaciniuose ženkluose bei kituose įvairiuose informacijos šaltiniuose. Nurodytus objektus siūloma įtraukti į Panevėžio rajono lankytinų vietų sąrašą, siekiant sudaryti sąlygas įrengti kelio ženklus Nr. 628 ir Nr. 629 įgyvendinant projektą „Panevėžio miesto ir Panevėžio rajono turizmo informacinės infrastruktūros plėtra“.

**Kokių pozityvių rezultatų laukiama.**

 Panevėžio rajono savivaldybės lankytinų vietų sąrašas yra vienas iš esminių dokumentų planuojant ir įrengiant informacinių kelio ženklų nuorodas į savivaldybės lankytinas vietas pagal projektą „Panevėžio miesto ir Panevėžio rajono turizmo informacinės infrastruktūros plėtra“.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.** Nėra.

**Kokius galiojančius teisės aktus būtina pakeisti ar panaikinti, priėmus teikiamą projekto sprendimą.** Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.** Nereikalingi.

Vyr. specialistė Julita Liutkevičienė